《次韵单君范行李中诸诗前数章自道后二章为单》
宋代·陈著

纷纷万变自鸿荒，人事都归梦一场。
龚胜余生只廉里，渊明初意岂柴桑。
山林有味儿亲圃，风雨无眠客对床。
衰老近来诸事废，渔樵唱和是文章。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。